نقلیات و آلت یاپی ناظیری جاهید تورحان عراق-ین قوزیی ینده یئرلشن سلیمانیه-یه قاداغان ائدیلن اوچوش قراری‌نین ژانویه نین 25-ده لغو اولوناجاغینی بیلدیردی.
تورحان آنادولو خبر آژانسینا آچیقلاماسیندا بیلدیریب: "عراق مرکزی حکومتی‌نین یایدیغی بیلدیریش (نوتام) چرچیوه‌سینده 29 سپتامبر 2017-جی ایلده ساعات 18.00-دان توتموش عراق-ین قوزیی ینده کی اربیل و سلیمانیه هاوا لیمان‌لاری اولوسلار آراسی اوچوش‌لارا باغلانمیشدی. تورک هاوا یول‌لاری دا بو شهرلره سفرلری دایاندیرمیشدی. اؤلکه‌میز ده 17 اوکتبر2017 –جی تاریخیندن توتموش تورک هاوا مکانیندان بورا‌لارا ایستیقامت‌لی بوتون اوچوش‌لاری دایان‌دیرا‌جاق شکیلده بیلدیریش یایدی".
اربیل و سلیمانیه هاوا لیمان‌لارین‌داکی نظارتین عراق حکومتینه تحویل وئریلمه‌سیله 15 مارس 2018-جی ایلده سفرلر ایله علاقه‌لی قاداغان قراری‌نین لغو اولوندوغونا دقت چکن تورهان "بئله‌لیکله تورکیه-‌دن اربیله سفرلر یئنی‌دن باشلاندی، سلیمانیه‌یه ایسه قاداغان قراری داوام ائتدیریلدی. حکومت مسئله‌نی قیمتلندیردی و سفرلرین ژانویه نین 25-دن باشلانماسینا قرار وئردی. تورک هاوا یول‌لاری طرفیندن ایستانبول-سلیمانیه خطینده هفته‌لیک 7 سفر اولا‌جاق شکیلده اوچوش‌لارا یئنی‌دن باش‌لانا‌جاق".
